Държавен вестник, бр. 23, 2021 г., стр. 17

БРОЙ  23	
Д Ъ Р Ж А В Е Н  В Е С Т Н И К 	
СТР.  17  
юридическите лица – имуществена санкция 
в размер от 1000 до 3000 лв.
Чл. 75. При повторно нарушение по тази 
глава виновните лица се наказват с глоба, 
а едноличните търговци и юридическите 
лица – с имуществена санкция в двоен размер.
ДОПЪЛНИТЕЛНИ РАЗПОРЕДБИ
§ 1. Разпоредбата на чл. 21 не се прилага 
в случаите, когато пакет от услуги или пакет 
от услуги и крайно устройство по смисъла на 
Закона за електронните съобщения включва 
услуга за достъп до интернет или междулич-
ностни съобщителни услуги с номер.
§ 2. При противоречие между разпоредбите 
на глава втора и правото на Европейския съюз 
или на българското законодателство, въвеж-
дащо изисквания на правото на Европейския 
съюз, които уреждат конкретен сектор или 
област, се прилагат разпоредбите на правото 
на Европейския съюз или на българското 
законодателство, въвеждащо изисквания на 
правото на Европейския съюз.
§ 3. Правото на Европейския съюз относно 
защитата на личните данни се прилага по от-
ношение на всички лични данни, обработвани 
във връзка с договорите за предоставяне на 
цифрово съдържание или на цифрова услуга. 
При противоречие между разпоредбите на 
глава втора и правото на Европейския съюз 
или на българското законодателство, въвеж-
дащо изисквания на правото на Европейския 
съюз относно защитата на личните данни, се 
прилагат разпоредбите на правото на Евро-
пейския съюз.
§ 4. Разпоредбите на глава втора не засягат 
правото на Европейския съюз или на българ-
ското законодателство, въвеждащо изисквания 
на правото на Европейския съюз в областта 
на авторското право и сродните му права.
§ 5. Разпоредите на глава трета не накърня-
ват разпоредбите на Закона за задълженията 
и договорите, които предвиждат защита на 
правата на купувача за недостатъци, които 
не са му били известни при сключване на 
договора за продажба.
§ 6. По смисъла на този закон:
1. „Цифрово съдържание“ са данни, които са 
произведени и предоставени в цифрова форма.
2. „Цифрова услуга“ е услуга, позволяваща:
а) на потребителя да създава, обработва 
или съхранява данни в цифрова форма или 
да има достъп до тях, или
б) споделянето или всяко друго взаимо-
действие на данни в цифрова форма, въведени 
или създадени от потребителя или от други 
ползватели на тази услуга.
3. „Стока, съдържаща цифрови елементи“ е 
всяка движима материална вещ, която съдържа 
цифрово съдържание или цифрова услуга или 
е взаимосвързана с цифрово съдържание или 
с цифрова услуга по такъв начин, че липсата 
на цифровото съдържание или на цифровата 
услуга би попречило на стоката да изпълнява 
своите функции.
4. „Интегриране“ е свързване и включване 
на цифрово съдържание или на цифрова ус-
луга към компонентите на цифровата среда 
на потребителя, имащо за цел да позволи 
използването на цифровото съдържание или 
цифровата услуга, съгласно изискванията за 
съответствие, предвидени в този закон.
5. „Търговец“ е всяко физическо или юриди-
ческо лице, което действа в рамките на своята 
търговска или стопанска дейност, занаят или 
професия в публичния или в частния сектор, 
както и всяко лице, което действа от негово 
име и за негова сметка по отношение на дого-
вори за предоставяне на цифрово съдържание 
и цифрови услуги.
6. „Потребител“ е всяко физическо лице, 
което във връзка с договорите за предоставяне 
на цифрово съдържание и цифрови услуги и 
на договорите за продажба на стоки действа 
извън рамките на неговата търговска или 
стопанска дейност, занаят или професия.
7. „Цена“ е парична сума или цифрово 
изражение на стойност, дължима в замяна 
на предоставяне на цифрово съдържание или 
цифрова услуга.
8. „Лични данни“ са лични данни по сми-
съла на член 4, точка 1 от Регламент (ЕС) 
2016/679.
9. „Цифрова среда“ е всеки хардуер, софтуер 
и всяка мрежова връзка, използвани от потре-
бителя за достъп до цифрово съдържание или 
цифрова услуга или за тяхното използване.
10. „Съвместимост на цифрово съдържание 
или цифрова услуга“ е способността на циф­
ровото съдържание или цифровата услуга да 
функционира с хардуер или софтуер, с които 
обичайно се използват цифровото съдържание 
или цифровите услуги от същия вид, без да 
е необходимо да се преобразува цифровото 
съдържание или цифровата услуга.
11. „Съвместимост на стока“ е способността 
на стоката да функционира с хардуер или със 
софтуер, с които обичайно се използват стоки 
от същия вид, без да е необходимо преобра-
зуване на стоките, хардуера или софтуера.
12. „Функционалност на цифрово съдържа-
ние или цифрова услуга“ е способността на 
цифровото съдържание или цифровата услуга 
да изпълняват функциите си с оглед на целта, 
за която са предназначени.
13. „Оперативна съвместимост на цифрово 
съдържание или цифрова услуга“ е способност­
та на цифровото съдържание или цифровата 
услуга да функционира с хардуер или софтуер, 
различни от онези, с които обичайно се из-
ползват цифрово съдържание или цифровите 
услуги от същия вид.